**Въпрос 1.** Съгласно насоките за кандидатстване, анкетното проучване ще бъде възложено от министъра на регионалното развитие и благоустройство на независим външен изпълнител. Избран ли е такъв?

**Отговор на въпрос 1:** Организирането и провеждането на анкетни проучвания за прилагането на 12-те принципа за добро демократично управление в общините, подали заявление за участие в процедурата за присъждане на Европейски етикет (анкетно проучване сред гражданите и анкетно проучване сред общинските съветници) ще бъде възложено от министъра на регионалното развитие и благоустройството на независим външен изпълнител със средства, осигурени от бюджета на МРРБ. Към настоящият момент е в процес процедура за избор на изпълнител и възлагане на анкетните проучвания.

**Въпрос 2.** Възникват спорове кога следва да се извърши анкетното проучване преди кандидатстване или след, тъй като в Приложение № 1 трябва се попълни и оценка от анкетното проучване сред граждани, но как МРРБ ще прецени къде ще се провеждат анкетни проучвания?

**Отговор на въпрос 2:**В Приложение № 1 Еталон (бенчмарк) за самооценка на общината по 12-те принципа за добро демократично управление не се изисква попълване на оценка от анкетното проучване сред гражданите.

В това приложение във всеки от работните листове за 12-те принципа (П1, П2 …. П12) в края на листа, преди ред „средноаритметична оценка“ има ред (маркиран на различен фон), който съдържа твърдение отразяващо цялостната оценка на общината (общинската администрация) към прилагането на съответния принцип. Всяко твърдение съответства на подобен въпрос от анкетата за гражданите, отнасящ се до съответния принцип. Общината задължително поставя своята оценка на това твърдение, т.е. в каква степен то е валидно за общината.

**Въпрос 3.** Ако анкетните проучвания се провеждат преди кандидатстване, по какъв начин трябва да се заяви от община, че желае да се проведе такова на територията на общината?

**Отговор на въпрос 3*:*** Анкетните проучвания за прилагането на 12-те принципа за добро демократично управление (анкетно проучване сред гражданите и анкетно проучване сред общинските съветници) се провеждат в общините подали заявление за участие в процедурата за присъждане на Европейски етикет, т.е. след кандидатстването на общините.